作者:白居易
標題:齒落辭
內容:嗟嗟乎雙齒，自吾有之爾，俾爾嚼肉咀蔬，銜杯漱水；豐吾膚革，滋吾血髓；從幼逮老，勤亦至矣。幸有輔車，老與齒別，齒隨涕零。我老日來，爾去不回。嗟嗟乎雙齒，為口中之物，忽乎六十餘年。昔君之壯也，血剛齒堅；今君之老矣，血衰齒寒。輔車齗顎，日削月朘。上參差而下卼臲，曾何足以少安。嘻，君其聽哉：女長辭姥，臣老辭主。發衰辭頭，葉枯辭樹。物無細大，